Държавен вестник, бр. 105, 2025 г., стр. 231

БРОЙ  105	
Д Ъ Р Ж А В Е Н  В Е С Т Н И К 	
СТР.  231  
 
Степен на 
професионална 
квалификация 
Ниво по 
ЕКР/НКР 
ЕРУ № … от списъка по т. 3.1 
III 
4 
ЕРУ 3, ЕРУ 4, ЕРУ 5, ЕРУ 6, ЕРУ 11, ЕРУ 12 
ЕРУ 3, ЕРУ 4, ЕРУ 5, ЕРУ 6, ЕРУ 11, ЕРУ 13 
ЕРУ 3, ЕРУ 4, ЕРУ 5, ЕРУ 6, ЕРУ 11, ЕРУ 14 
 
5. 
Изисквания към материалната база 
5.1. Изисквания към кабинетите за обучение по теория на професията – характеристики, 
обзавеждане, оборудване, софтуер 
Кабинетите за обучение по теория на професията трябва да осигуряват функционална 
учебна среда с индивидуални работни места за обучаващите се и преподавателя. Обзавеждането 
включва работна маса и стол за всеки обучаван, както и работно място за преподавателя. 
Кабинетът трябва да бъде оборудван с учебна дъска (черна или бяла), флипчарт, шкафове за 
съхранение на учебни материали, екран за прожектиране и мултимедиен проектор. Необходимо 
е да се осигурят компютър с достъп до интернет, видеотехника и аудиовизуални средства за 
онагледяване на учебния процес. 
За ефективно обучение по професията се изисква наличие на съвременни табла, схеми, 
демонстрационни макети и модели, представящи реални машини и съоръжения, действащи 
образци на конструкции енергийна техника, онагледяващи табла, учебни видеофилми, 
програмни продукти, електронни уроци, съобразени с формирането на практически умения у 
обучаваните. Кабинетите трябва да разполагат с техническа документация като инструкции, 
нормативни актове, чертежи, работни карти, нарядни бланки и ръководства. Осигуряването на 
справочна и каталожна литература, електронни уроци, фирмени материали и стандарти е 
задължително. Желателно е към кабинета да има обособено хранилище за съхранение на 
учебно-техническите средства и оборудването. 
Препоръчително е кабинетите да бъдат снабдени със специализиран софтуер за 
проектиране и анализ на електрически мрежи и съоръжения, включително програми за 
симулация, пресмятане на електрически параметри и изчертаване на схеми. 
 
5.2. Изисквания към учебната база за обучение по практика на професията – 
характеристики, обзавеждане, оборудване, софтуер 
Учебната база за практическо обучение по професия „Ядрена енергетика“ трябва да 
осигурява реалистична и контролирана среда, в която обучаемите да могат да придобият 
умения за експлоатация, техническо обслужване, диагностика, ремонт и контрол на оборудване 
и системи, използвани в ядрени електроцентрали съгласно учебното съдържание. 
Базата трябва да включва учебна лаборатория или работилница, оборудвана с макети и 
симулатори на системи за охлаждане, управление, автоматизация и радиационна защита, както 
и панели и модули с реални или учебни версии на елементи от първи и втори контур. Следва да 
са налични компоненти от електрически и механични инсталации, използвани в ядрени обекти. 
Необходимо е осигуряване на контролно-измервателна техника, включително дозиметри, 
радиометри, термодвойки, уреди за измерване на налягане, температура и изтичане, както и 
средства за диагностика и мониторинг на реакторни параметри. Учебната база следва да 
разполага и с уреди за измерване и контрол на изолация, ток, напрежение и заземяване. 
Трябва да бъдат обособени работни станции за аварийна готовност и симулация, 
включващи софтуер за симулация на ядрени процеси, аварийни ситуации и реакторна